Conchugación incoativa en latín vulgar

La **conchugación incoativa en latín vulgar** ye formada por verbos acabaus en *-ĒSCERE* que s'han formau anyadindo a la radiz lo infixo *-ĒSC*. Este infixo marcaba lo encomenzamiento d'una acción u comportamiento, encara que en la evolución ta las luengas actuals se fue perdendo este significau. Lo infixo *-ĒSC* ye reconoixible en las formas verbals derivadas presents en cualques luengas romances, presentando-se en aragonés como una *-ix-*, que ye visible en formas como *escureixen* u *creixen*.

## Personas irregulars
Respecto a las conchugacions de verbos acabaus en *-er* e *-ir* en idioma aragonés son irregulars. S'ha de parar cuenta que pa la conchugación d'un verbo incoativo acabau en *-er*, como *conoixer*, la -x- fa parte de la radiz, pero en la conchugación d'un verbo acabau en *-ir*, la -x- fa parte de la desinencia verbal y no fa parte de la radiz. Las irregularidaz amaneixen en la primera persona de lo present d'indicativo y en totas las de lo subchuntivo. La tercera persona singular no presenta -e final en las variedaz millor conservadas de l'aragonés oriental y aragonés centro-oriental.
 

Pa verbos de la conchugación acabaus en *-ir* en Chistén (con desinencia de primera persona plural *-m* propia de lo chistabín que corresponde a *-mos* de l'aragonés cheneral) lo modelo ye:

Nota: En aragonés chistabín s'emplega *-m* como desinencia de primera persona plural correspondendo a *-mos* de l'aragonés cheneral. D'esta traza *respesím* y *respesixcám*, corresponden a unas formas teoricas *respesímos* y *respesixcámos* que podioron haber-sen dau en las variedaz d'aragonés que tienen incoativos de la conchugación acabada en *-ir* (belsetán u aragonés de valle de Vio), pero que no se'n tien noticia encara.

## Orichen: los verbos incoativos en [[latín vulgar]]
En latín i heba verbos incoativos en la 2ª conchugación en *-ĒRE* y veniban marcaus por un sufixo incoativo **''-ESC**ĒRE*. Con este sufixo se feba derivar lo verbo incoativo a partir d'un verbo simple de cualsiquier conchugación indicando encomenzamiento d'acción u estau.

Uns cuantos verbos incoativos en *-ESCĒRE* derivaban de verbos d'a mesma conchugación en *-ĒRE*, como *FLORESCĒRE* (encomenzar a *floreixer*) y *FLORĒRE* (*estar floreixiu u plen de flors*). D'esta traza n'esta conchugación coexistiban con verbos de [[movimiento]] que teneban lo mesmo [[adchectivo]] u [[sustantivo]] [[etimolochía|etimolochico]] y un perfecto en *-ui*: 
**FLORESCĒRE* y *FLORĒRE* compartiban *FLORIS*, *FLORIDUS*, las formas que se percibiban especificament como incoativas yeran las de present.

Atras parellas de verbos a on se desveniba lo mesmo yeran: *ALBĒRE*/*ALBESCĒRE*, *CALĒRE*/*CALESCĒRE* y *RUBĒRE*/*RUBESCĒRE*, *SENĒRE*/*CONSENESCĒRE*, *HORRĒRE*/*HORRESCĒRE*.

Lo significau de muitos d'estos verbos yera "posar-se+adchectivo" u "fer-se+adchectivo", lo que permitió que apareixés una nueva serie de verbos basaus dreitament en adchectivos como *MATURESCĒRE*, *OBMUTESCĒRE*, *GRANDESCĒRE*, *MOLLESCĒRE*, que no se feban a partir de garra verbo.

Manimenos ya bi heba una serie de verbos transitivos basaus en adchectivos y de la cuarta conchugación latin en *-ĪRE* como *GRANDĪRE* y *MOLLĪRE*, lo que suposó que hesen de coexistir y fusionar-sen en un nuevo modelo de cuarta conchugación latina en *-ĪRE*.

L'aparición d'este modelo permitió que uns cuantos verbos de la cuarta conchugación latina en -ĪRE como *FINĪRE*, *PERĪRE* y *ADDORMĪRE* s'unisen a este nuevo modelo encara que no tenesen un significau incoativo orichinario. En las luengas romances bi ha verbos derivaus de los hipoteticos *ADDORMESCĒRE* y *PERESCĒRE*.

D'acuerdo con lo desarrollo d'estas tendencias en latín tardano y en las luengas romances incipients se distingue dos zonas: una zona verbal conservadera y una zona verbal innovadera.

=== Zona verbal conservadera ===
Bi ha una zona arcaizant representada huei por lo [[galaicoportugués]], l'[[astur-leyonés]], lo [[Idioma castellano|castellano]] y lo [[Idioma sardo|sardo]], a on lo sufixo incoativo *-ESC-* conserva la suya función clasica y la conchugación de lo present de los verbos acabaus en *-ir* contina la traza [[latín|latina]]. Los verbos incoativos en -ESCĒRE se mantienen en esta zona conservadora:
**Anoitecer*, *Florecer* ([[Idioma portugués|portugués]])
**Anochecer*, *Florecer* ([[Idioma castellano|castellano]])

=== Zona verbal innovadera ===
N'una zona innovadera, representada por los actuals [[Idioma rumano|rumano]], [[Idioma italiano|italiano]], [[Luengas retorromanicas|retorromanico]], [[Idioma francés|francés]], [[Idioma occitán|occitán]] y [[Idioma catalán|catalán]], los verbos de la [[cuarta conchugación]] pueden estar:

*Grupo antigo que conserva la conchugación [[latín|latina]] clasica (tipo *DORMIRE*).
*Grupo vivo de [[verbo]]s ixamplaus que sozmeten la cuarta conchugación a un proceso de nivelación acentual con l'aduya de lo sufixo -ESC- desfuncionalizau.

Esta zona coincide con la zona a on se fan los [[participio]]s en *-ut(o)*.

Lo verbo de movimiento u estau en *-ĒRE* pasa ta la 4º conchugación, conchugación en *-ĪRE*, y se fusiona con lo verbo incoativo en *-ESCĒRE*, de forma que lo [[infintivo]] se fa en *-ir*, pero cualques formas verbals se fan a partir de l'antigo infinitivo en *-ĒSCERE*. Asinas por tanto n'ixa zona lo modelo, modificau seguntes la fonetica de cadagún de los idiomas neolatinos, ye:

*Infinitivo: *Florir*.
*Present: *Floresco*, *Florescis*, *Florescit*, *Florimus*, *Floritis*, *Florescunt*.

N'ixa zona innovadera, los verbos de la cuarta conchugación serán tanto los que en [[latín]] clasico yeran de la 4ª conchugación u en -ĪRE, como los de la 2ª conchugación u en -ĒRE fusionaus con la forma incoativa.

En lo espacio innovador los verbos de la cuarta conchugación en -ĪRE que se conchugan como incoativos pueden estar:

*Verbos que se desarrolloron de l'antiga alternancia *FLORĒRE*/*FLORESCĒRE*, dando *florir*.
*Verbos que pasoron dreitament de lo incoativo -ESCĒRE sin pasar por -ĒRE, por eixemplo *grandir* que vien de *GRANDESCĒRE*.
*Verbos de la cuarta conchugación que pasoron a lo modelo de *florir*, como la evolución de *FINĪRE* en [[Idioma francés|francés]] (*finir*) y *PETIRE* en [[Idioma rumano|rumano]] (*a peti*).
*[[Neolochismo]]s intrarromanicos creyaus dentro de cada luenga como l'[[Idioma occitán|occitán]] *embellir* (de *bel*) u lo [[rumano]] *a numi* (de *nume*).
*[[Cultismo]]s latinos: *punir* en [[Idioma occitán|occitán]] y [[Idioma catalán|catalán]].
*Eslavismos y chermanismos: *choisir* en [[Idioma francés|francés]], *a iubi* en [[Idioma rumano|rumano]].

=== Comparanza ===
Podemos comparar los resultaus diferents en dos luengas cheograficament cercanas pero cadaguna d'un zona verbal. Si femos una lista de verbos que en [[Idioma castellano|castellano]] tienen -*cer* y en [[Idioma catalán|catalán]] -*ir*, encara que no signifiquen lo mesmo de tot y que totas no sigan formas comuns tenemos:



== Conchugacions incoativas en aragonés ==

En aragonés bi ha verbos incoativos de la segunda conchugación acabaus en *-er*:
**amaneixer*, *conoixer*, *creixer*, *floreixer*, *mereixer*, *naixer*, y *pareixer*.

Tamién bi ha verbos incoativos de la conchugación en *-ir*, que se conservan en las vals axials de la zona [[aragonés oriental|oriental]] y [[aragonés centro-oriental|centro-oriental]]: [[Aragonés de valle de Vio|val de Vio]], [[Belsetán|val de Bielsa]], [[Chistabín|val de Chistau]] y [[Benasqués|val de Benás]]. Son verbos incoativos de la tercera conchugación acabaus en -ir:

*En [[aragonés belsetán|belsetán]]: *estretir*, *alarguir*, *encahpurnir*, *escaseir*, *engaldir*, *empetrequir*, *enfurnir*, *patir*, *estranguchir*, *embalbir*, *enfredir*, *escaldabuchir*, *embabuquir*, *amansir*, *endolorir*, *enfosquir*, *encallorpir*, *engarrolir*, *endurir*, *esparbutir-se*, *enchapurnir*, *(en)chupir*, *estremurdir*, *escantechir*, *escurir*, *enzurcir*, *endulcir*, *enchugardir*, *encloquir*, *entreclarir*, *desburdir-se*, *enflaquir*, *agrandir*, *engrandir*, *escurrir*, *en.negrir*, *emblanquir*, *espesir* y *esclarir*. Tamién *putrir, escupir, seguir, turir, furnir, emporquir, esturdir, rebutir, tusir* y *putir*, que pueden conchugar-sen como incoativos u no.
*En [[aragonés d'a valle de Tella|tellán]] no bi n'ha investigacions sobre esto pero se sabe que se conchuga como incoativo *siguir*/*asiguir*.
*En [[aragonés chistabín|chistabín]]: *ablandir*, *aclarir*, *buquir*, *canyir*, *embullir*, *esbandir*, *escurir*, *estrechir*, *funir*, *respesir* y *restrenyir*.
*En [[aragonés medieval]] estioron incoativos *destruir*, *diferir*, *establir*, *excedir*, *exercir*, *exibir*, *expel·lir*, *estatuir*, *finir*, *restituir*, *substituir* y *constituir*, muitos d'ellos neolochismos u [[cultismos en aragonés|cultismo]]s.

La -ix- de los verbos incoativos provién de la terminación de lo [[infitivo]] en [[latín]] -*ESCERE* (pronunciau /-éskjere/) de las formas de [[present]]:
**COGNO**SC**ERE* > *Cono**ix**er*

Como en la mitat oriental de l'[[Alto Aragón]] la evolución de la -X-, la -SK- y la -KS- [[latín|latinas]] se fan con una -i (*faixa*, *coixo*), lo verbo incoativo n'ixa zona se pronuncia con una -i que seguntes la [[grafía de Uesca]] no s'ha d'escribir:
**COGNO*SC*ERE* > *Conoixer*.

Por la presión de lo [[Idioma castellano|castellano]], la terminación en *-e(i)xer* ha retaculau muito y nomás la trobamos que en las altas vals de la zona [[aragonés centro-oriental|centro-oriental]], y la ha substituyida la terminación en -*ecer* (*parecer*, *amanecer*, *esmortecer*).

La gramatica de [[Francho Nagore]] aconsella emplegar en aragonés común las formas en *-xer*, que son las chenuinas y responden a la [[fonetica aragonesa]]. De feito ye como gosa escribir-se en aragonés común de las decadas de 1980 y 1990. Actualment en la grafía de l'[[Academia de l'aragonés]] se recomienda escribir *-eixer*.

La [[luenga aragonesa]] ye cheograficament entre las dos zonas que bi heba en [[latín vulgar]] con respecto a los verbos incoativos, pero pareix que mes que mes en la primera, con las atras [[luengas iberorromanicas]]. En la lista de verbos de la tabla comparativa d'alto, predominan los verbos como *amaneixer*, pero tamién bi ha casos contrarios como *aclarir* que contrastan con lo [[Idioma castellano|castellano]] *esclarecer*. En [[aragonés ansotano|ansotano]] bi ha verbos incoativos como *amanixer*, *compadexer*, *conoixer*, *crexer*, *merexer*, *naxer*, *pareixer*, *reconoixer*, *texer*, que se conchugan en toz los tiempos y personas como *-ex*/*ix-* y d'atros que tienen doblez y se fan con dos conchugacions completas, una sin *-ex*/*ix-* y l'atra con -ex/ix-: *aclarir*/*aclareixer*, *ablandir*/*ablandexer*. Ye curioso en ansotano lo caso de lo verbo *ofrir*/*ufrir*/*ofrexer*, que fueras de lo infinitivo, nomás tien que conchugación con -ex/-ix-. En [[idioma castellano|castellano]] podrían estar d'orichen [[navarro-aragonés]], [[Idioma catalán|catalán]] u [[luengas galorromanicas|galorromanico]] verbos como *aburrir*, *podrir* y atros que se relacionan con *aborrecer*, *pudrecer*.

En los textos notarials de la [[aragonés de la val d'Ebro|val d'Ebro]] de los sieglos [[sieglo XIV|XIV]] y [[sieglo XV|XV]], los verbos *establir* y *estatuir* teneban formas en os suyos presents de subchuntivo y indicativo como *establezca*, *estatuezca*, *estatuesca*, *estatuesco*. *Establir* y *esmortir* representan infinitivos en -ir que contrastan con formas que huei son en -*ecer* en aragonés cheneral y -*e(i)xer* en aragonés mas chenuíno.

Tamién se conoixen las formas verbals en [[aragonés medieval]] *adquerezcan*, *espellescan*, *distribuescan* y *constituezcan*, y pueden indicar que verbos como *espellir*, *distribuir* y *constituir* haigan puesto tener incrementos verbals con -x- d'incoativo. Lo verbo *bendecir* puet prener formas personals incoativas tipo *bendizca* en [[Castellano en Aragón|castellano d'Aragón]].

Tamién s'ha citau verbos que en [[aragonés medieval]] teneban formas en *-xer* y que huei terminan en *-ir*, dica en [[Idioma castellano|castellano]]: *concernescer*, *punescer*, *presumescer*, pero podrían estar [[hipercorreccion]]s a partir de *concernir*, *punir* y *presumir*. Atra posiblidat ye que los filologos haigan dedueito estos infinitivos a partir de las formas personals de los textos medievals.

Cal pensar en lo caso d*'esmortir* (huei en aragonés cheneral *esmortecer*, por [[castellanización|castellanizar-se]] foneticament *esmorteixer*) si no ye un caso de posible [[occitanismos en aragonés|occitanismo]] u [[catalanismos en aragonés|catalanismo]].

== Conchugacions incoativas en catalán == 

Los *'verbos incoativos en lo catalán** se troban uns pocos en la conchugación que acaba en ''-er'' (coincidindo en bel caso con l'[[Idioma aragonés|aragonés]]), y en la mes gran part de los casos en la conchugación que acaba en ''-ir'', a on predominan amplament.

Verbos incoativos de la conchugación que acaban en ''-er'' son ''néixer'', ''créixer'', ''meréixer'', ''paréixer''.

Verbos de la conchugación en ''-ir'' que no se conchugan como incoativos bi n'ha pocos: ''bullir'', ''collir'', ''cosir'', ''eixir'', ''fugir'', ''morir'', ''obrir'', ''omplir'', ''sentir'', ''tossir'', beluns como ''tossir'' y ''cosir'' son irregulars con cambio d**'O** ta **U*', y belatros pueden conchugar-se como incoativos en la parla vulgar como *sentir*.

Bi ha verbos de la conchugación en *-ir* como *llegir* u *mentir* a on coexiste la traza incoativa con la traza orichinal (*él llegeix*/*él llig*).

Lo incremento verbal *-ix-* prene diferents formas seguntes los dialectos, y ye diferent en valenciano (mes pareixiu n'esto a lo [[catalán medieval]] escrito) respecto a lo estándard de [[Catalunya]].

Lo forma que trobamos en lo estándard valenciano ye:



== Conchugacions incoativas en occitán ==

En occitán los verbos incoativos presentan aspectos pareixius los de los verbos incoativos a l'idioma catalán.

Los verbos de la conchugación en *-ir* que no se conchugan como incoativos son pocos: *dormir*, *mentir*, *partir*, *salir*, *servir*, *vestir* entre los d'uso mes frecuent. En occitán antigo lo present d'indicativo yera *dorm*, *dorms*, *dorm*, *dormém*, *dorméz*, *dórmon*.

Bi ha muitos verbos de la conchugación en *-ir* que se conchugan como incoativos: beluns continadors de tendencias en latín vulgar como *florir* y *finir*, belatros neolochismos intrarromanicos como *embellir* y belatros cultismos latinos como *punir*. As desinencias de present d'indicativo en occitán antigo yeran *-ísc*/*-ís*, *-ís*/*-ísses*, *-ís*, *-ém*, *-éz*, *-iscon*/*-isson*.

== Conchugacions incoativas en francés ==

Los verbos derivaus de las formas latinas en *-ĒSCERE* prenen formas en *-aître*: *connaître*, *disparaître*, *naître*, u tamién en *-oître*: *croître*



La mes gran part de los verbos acabaus en *-ir* como *finir* presentan lo incremento incoativo *-iss-* derivau de la secuencia latina *-ĒSC-*, por lo que se considera una conchugación regular.



En oposición a estos verbos con una conchugación incoativa, bi ha uns pocos verbos acabaus en *-ir* en francés que no se conchugan con lo incremento incoativo: 
**Venir*. 
**Tenir*. 
**Partir*. 
**Dormir*. 
**Mentir*.
**Sentir*.
**Sortir*.
**Ouvrir*. 
**Découbrir*. 
**Offrir*.
**Courir*.
**Servir*.
**Mourir*.

Buena part d'estos verbos derivan dreitament de la [[cuarta conchugación en latín|cuarta conchugación latina]], se consideran un grupo irregular, y s'incluyen en la [[tercera conchugación en francés|tercera conchugación francesa]] como un [[Verbos acabaus en -ir d'a tercera conchugación en francés|grupo especial de verbos acabaus en -ir]].

== Conchugacions incoativas en rumano ==
La mayor part de los verbos incoativos de la conchugación acabada en -i (cuatrena conchugación [[idioma rumano|rumana]]), se conchugan como incoativos . Entre los pocos verbos acabaus en -i que no se conchugan como incoativos tenemos *a fugi*, *a auci*, *a iesi*, *a dormi*, *a muri*, *a sări*, *a acoperi*, *a contribui*, *a despărti*, *a pipăi*, *a simti*, *a sti*, *a veni*, *a oferi*; muitos d'ellos con la mesma cercunstancia en [[Idioma catalán|catalán]] (*a fugi*, *a dormi*, *a muri*, *a simti*), atros se conchugan como incoativos en [[Idioma castellano|castellano]] y [[Idioma catalán|catalán]] pero no en [[rumano]] (*a oferi*), atros son irregulars en cuasi totas las luengas neolatinas y no se conchugan como incoativos (*a veni*).



== Trazas de conchugacions incoativas en anglés ==

En anglés bi ha verbos incoativos formaus con la terminación d'orichen chermanico *-en*, y verbos incoativos formaus con las terminacions d'orichen romanico -*(i)fy* y *-ish*.

Historicament las luengas chermanicas como l'anglés formaban verbos incoativos con lo sufixo *-n-* que en la mes gran part de las luengas chermanicas perteneixeban a la segunda clase de [[verbos chermanicos febles]]. Este sufixo pervivió en anglés como *-en*, productivo como formador de verbos a partir d'[[adchectivos en anglés|adchectivo]]s. Cualques eixempos:
* *Dark* > *darken*.
* *Hard* > *harden*.

La terminación *-(i)fy* deriva de la terminación *-(i)fier* de las luengas d'Oil ([[idioma anglo-normando|anglo-normando]]) y [[idioma francés|francés]]), y se remonta a lo latín *-(I)FICĀRE*. Cualques eixemplos:
* *AEDIFICARE* > *edify*.
* *MODIFICARE* > *modify*.

L'[[idioma anglés|anglés]] ampró verbos incoativos de l'[[idioma anglo-normando|anglo-normando]] con la radiz ixamplada acabada en *-ish* (*to establish*, *to finish*, *to punish*), y en prenió ampraus tantos que l'afixo *-ish-* cuasi se fació productivo como formador de verbos.

== Referencias ==


== Bibliografía ==
* [[Heinrich Lausberg]]: *Lingüistica romanica. Tomo II morfología*. [[Editorial Gredos]].
* [[Paul M. Lloyd]]: *Del latín al español*. [[Editorial Gredos]], 2003, pp 266–268. 
* [[Maïa Grégoire]], [[Odile Thiévenaz]]: *Grammaire progressive du français''. Clé International, 2002.